**SISUKORD**

[SELETUSKIRI 3](#_Toc221529248)

[1 ÜLDOSA 3](#_Toc221529249)

[1.1 OBJEKTI ASUKOHT 3](#_Toc221529250)

[1.2 OBJEKT JA PROJEKTI KOOSTAMISE EESMÄRK 4](#_Toc221529251)

[1.3 OBJEKTI SEOTUS TEEVÕRGUGA 4](#_Toc221529252)

[1.4 KASUTATUD ÕIGUSAKTIDE, STANDARDITE JA JUHENDITE LOETELU 4](#_Toc221529253)

[1.5 Projekti koostamise aluseks on: 4](#_Toc221529254)

[1.6 TELLIJA JA PROJEKTEERIMISETTEVÕTTE KONTAKTANDMED 4](#_Toc221529255)

[2 OLEMASOELVA OLUKORRA KIRJELDUS 5](#_Toc221529256)

[2.1 OLEMASOLEV OLUKORD 5](#_Toc221529257)

[2.2 Andmed maa omandi kohta 5](#_Toc221529258)

[2.3 Uuringute tulemuste kokkuvõte 5](#_Toc221529259)

[2.3.1 Ehitusgeodeetilised uuringud 5](#_Toc221529260)

[3 PROJEKTLAHENDUS 5](#_Toc221529261)

[3.1 Üldandmed 5](#_Toc221529262)

[3.2 Plaanilahendus 5](#_Toc221529263)

[3.3 Vertikaalplaneering 6](#_Toc221529264)

[3.4 MullE 6](#_Toc221529265)

[3.5 Sademevete ärajuhtimine 6](#_Toc221529266)

[3.6 Katend 6](#_Toc221529267)

[3.6.1 Katendi konstruktsioon 6](#_Toc221529268)

[3.6.2 Nõuded katendi materjalidele 7](#_Toc221529269)

[3.6.3 Nõuded äärekividele ja nende paigaldusele 7](#_Toc221529270)

[3.7 Liikluskorraldus- ja ohutusvahendid 7](#_Toc221529271)

[3.8 Haljastus 7](#_Toc221529272)

[3.9 Keskkonnakaitse 7](#_Toc221529273)

[3.10 Puudega inimeste erivajadustest tulenevad nõuded 8](#_Toc221529274)

[4 TÖÖDE TEOSTAMINE 8](#_Toc221529275)

[4.1 Üldosa. Juhised tööde teostamiseks 8](#_Toc221529276)

[4.2 Väljamärkimine 9](#_Toc221529277)

[4.3 Tööde teostamine 9](#_Toc221529278)

[4.3.1 Ettevalmistustööd 9](#_Toc221529279)

[4.3.1.1 Väljamärkimistööd 9](#_Toc221529280)

[4.3.1.2 Raadamistööd 9](#_Toc221529281)

[4.3.1.3 Tee maa-ala puhastamine 9](#_Toc221529282)

[4.3.2 Kaevetööd 9](#_Toc221529283)

[4.3.3 Mulde ehitus. 10](#_Toc221529284)

[4.3.4 Liivaluse ehitus 10](#_Toc221529285)

[4.3.5 Katendi ehitus 10](#_Toc221529286)

[4.3.5.1 Äärekivide paigaldamine 10](#_Toc221529287)

[4.3.6 Haljastustööd 10](#_Toc221529288)

[4.3.7 Tööd tehnovõrkudega 11](#_Toc221529289)

[4.3.7.1 Elektrikaablid 11](#_Toc221529290)

[5 Jäätmekäitluskava 11](#_Toc221529291)

[6 HOOLDUSJUHENDID 11](#_Toc221529292)

[7 Juhised Omanikujärelevalve korraldamiseks 11](#_Toc221529293)

**8 JOONISED**

Joonis TL 4-01 Asendiplaan, liikluskorraldus M 1:500 1 leht

Joonis TL 6-01 Konstruktiivsed ristprofiilid M 1:50 1 leht

# SELETUSKIRI

# ÜLDOSA

## OBJEKTI ASUKOHT

**Pilt, millel on kujutatud kaart, tekst, Atlas

Tehisintellekti genereeritud sisu ei pruugi olla õige.**

## OBJEKT JA PROJEKTI KOOSTAMISE EESMÄRK

Käesolev projekt on koostatud Võru Vallavalitsuse tellimusel. Projekt käsitleb Võru maakonnas, Võru vallas Meegomäe külas Võrumaa haigla kinnistul (katastriüksuse tunnus 91804:002:0181) paiknevale haigla juurde autobussipeatuse ja parkla laienduse projekteerimist eelprojekti staadiumis.

***Lähtudes juhendist, mis põhineb Euroopa Komisjoni teatisel 2021/C 58/01 „Tehnilised suunised põhimõtte „ei kahjusta oluliselt” kohaldamise kohta taaste- ja vastupidavusrahastu puhul” (ELT C 58, 18.02.2021, lk 1–30) kinnitab projekti koostaja, et käesolevas projektis kavandatud tegevustega ei tekitata Euroopa Parlamendi ja nõukogu määruse (EL) 2020/852 artiklis 17 nimetatud olulist kahju ühelegi artiklis 9 sätestatud keskkonnaeesmärgile.***

## OBJEKTI SEOTUS TEEVÕRGUGA

Juurdepääs kinnistule on riigiteelt nr 25135 Kasaritsa-Kubja tee.

## KASUTATUD ÕIGUSAKTIDE, STANDARDITE JA JUHENDITE LOETELU

**Projekti koostamisel on lähtutud järgmistest projekti koostamise ajal kehtinud normdokumentidest ja juhenditest:**

1. Ehitusseadustik ja sellest tulenevalt kehtestatud nõuded;
2. Tee projekteerimise normid (KM määrus 17.11.2023.a. nr 71);
3. EVS 843:2016 Linnatänavad;
4. Tee ehitamise kvaliteedi nõuded (MTM 03.08.2015.a. määrus nr 101, muudetud MTM 06.04.2016.a. määrusega nr 31);
5. Teetööde tehnilised kirjeldused, MA peadirektori 18.02.2019. käskkiri nr 1-2/19/096;
6. EVS-EN 13285:2018 Sidumata segud. Spetsifikatsioonid;
7. EVS-EN 13242:2006 + A1:2008 Ehitustöödel ja tee-ehituses kasutatavad sidumata ja hüdrauliliselt seotud täitematerjalid;
8. Elastsete teekatendite projekteerimine. Transpordiamet 2023;
9. Majandus- ja Taristuministri 2. juuli 2015 määrus nr 82 „Tee ehitusprojektile esitatavad nõuded“;
10. Eesti Vabariigi Standard EVS 901-1:2020 Tee-ehitus Osa 1: Asfaltsegude ja pindamiskihtide täitematerjalid;
11. Eesti Vabariigi Standard EVS 901-2:2016 Tee-ehitus Osa 2: Bituumensideained;
12. Eesti Vabariigi Standard EVS 901-3:2021 Tee-ehitus Osa 3: Asfaltsegud;
13. Eesti Vabariigi Standard EVS 613 Liiklusmärgid ja nende kasutamine;
14. Eesti Vabariigi Standard EVS 614 Teemärgised ja nende kasutamine;
15. Eesti Vabariigi Standard EVS-EN 1340:2003+AC:2006 Betoonist äärekivid. Nõuded ja katsemeetodid;
16. Asfaldist katendikihtide ehitamise juhis (16.04.2021);
17. Killustikust katendikihtide ehitamise juhis (26.01.2022).

## Projekti koostamise aluseks on:

1. Võru Vallavalitsuse poolt välja antud projekteerimise lähteülesanne.

## TELLIJA JA PROJEKTEERIMISETTEVÕTTE KONTAKTANDMED

* + 1. Tellija:

**Tellija: Võru Vallavalitsus**

Registrikood 77000393

Võrumõisa tee 4a, Võru linn 65605

Tel +372 785 1242, e-post: [vald@voruvald.ee](mailto:vald@voruvald.ee)

* + 1. Peaprojekteerija:

**Palmpro OÜ**

Nõmmiku 21, Saue linn, Harjumaa 76506

Olev Saago, tel +372509 7516

e-post: [info@palmpro.ee](mailto:info@palmpro.ee)

* + 1. Teede projekteerija:

**Teede Kavand OÜ**

Reg. 14433688

Vibu 2-22, Tallinn 10415

Tiit Korn, tel +372 522 8003

e-post: [teedekavand@gmail.com](mailto:teedekavand@gmail.com)

# OLEMASOELVA OLUKORRA KIRJELDUS

## OLEMASOLEV OLUKORD

Ligipääs haiglahoone juurde on Kasaritsa-Kubja teelt Kasaritsa poolsest juurdepääsuteest, Kubja poolne mahasõit on ainult väljasõiduks.

Bussipeatus hoone peasissepääsu ees on tähistatud liiklusmärgiga. Bussiooteplatvorm puudub ja ooteala jääb peasissepääsu suhtes teisele poole peatunud bussi.

Juurepääsu ääres on teekattemärgistusega tähistatud parkimiskohad risti, paralleelselt ja ka nurga all tee serva suhtes. Basseini juures on 2 elektriauto laadimiskohta, peasissepääsu kõrval on üks ja kiirabi sissepääsu juures teine invaparkimise koht.

Olemasolev parkla kinnistu põhjaosas on mõõtmetega ca 50x28 m. Parkla asfaltbetoonkate on ebatasane ja halvas seisukorras.

Haigla juurdepääsude asfaltbetoonkate on rahuldavas seisukorras.

Tehnovõrkudest on sademevee kanalisatsioonitrass, välisvalgustuse toitekaablid ja kõrgepinge elektrikaabel.

## Andmed maa omandi kohta

**Projekteeritava alaga haaratud krundid:**

1. Võrumaa haigla, 91804:002:0181.

## Uuringute tulemuste kokkuvõte

### Ehitusgeodeetilised uuringud

Geodeetilised uurimistööd teostas Metricus OÜ 2025.a. novembris. Töö nr. 25G9700. Koordinaadid on L-Est 97 süsteemis, kõrgused EH2000 süsteemis. Kontrollitud katastripiirid on tellitud Maa-Ametist seisuga 04.11.2025.

# PROJEKTLAHENDUS

## Üldandmed

Projekteeritud lähtuvalt p. 1.5. nimetatud dokumentidest.

Parkla kate: asfaltbetoon;

Kõnnitee kate: betoonkivi.

## Plaanilahendus

Haiglahoone peasissepääsu ette ja hoone ette kuni kiirabi sissepääsuni on projekteeritud 2…3 m laiune kõnnitee. Bussipeatus on peatrepi ees ootealaga kõnniteel ja selle laiendusel. Hoone kõrvale bussipeatuse juurde paigaldada 2 istepinki ja prügikasti. Kolmas pink paigaldada sissepääsu varjualuse alla olemasoleva kõrvale.

Buss siseneb haigla territooriumile Võrupoolsest (põhjapoolsest) juurdepääsuteest, kust eemaldatakse sissesõidu keelu märk. Antud juurdepääsul teises suunas liiklus keelatakse keelumärgi paigaldamisega tee algusesse haigla ees.

Juurdepääsutee äärde on projekteeritud kõnnitee, mis algab parklast tuleva kõnnitee laiusega 2 m lõpus olevast trepist kuni jalgrataste parkimismajadeni. Kõnnitee tagumisse serva paigaldada kahe rohtse toruga piire, kõrgus 1,1 m. Kõnnitee lõpus viib ülekäigurada peasissepääsu trepi ette.

Peasissepääsu idapoolse trepi kõrvale on näidatud invatõstuki asukoht koos platvormiga trepil.

Kasaritsa poolsel (lõunapoolsel) juurdepääsuteel on liiklemine lubatud kahes suunas.

Sõiduautode parkimiskohti juurdepääsuteede ääres ja hoone kõrval on kokku 63.

Olemasolev parkla rekonstrueeritakse ja laiendatakse kuni 51 m laiuseks. Pikkus jääb olemasolevaga samaks. Kinnistu piiri äärselt juurdepääsuteelt tuleb teine mahasõit uude kohta. Olemasolev väljasõit riigiteele jääb paika.

Parklas on parkimiskohad risti servas olevate äärekividega ja parkla keskele projekteeritud 1 m laiuste saarte servadega. Parkimiskohti sõiduautodele on kokku 87. Parkla mõlemasse otsa paigaldada 2 pinki ja prügikasti.

## Vertikaalplaneering

Kõnniteedel on 2 %-line kalle teede suunas. Äärekivi kõrgus on 10 cm ja madaldatud äärekivid 4 cm ja 0 cm otstes ja ülekäiguraja kohal.

Parkla kalle on 2/3 osas 2,5 % kirde suunas ja 1/3 osas (lääne pool) 1,9…2,5%.

Äärekivi kõrgus on 10 cm ja madaldatud äärekivi põhjaservas ja kõnniteele juurdepääsudel 0 cm.

## MullE

Muldkeha moodustab täidend liivaluse alumise pinnani. Olemasolevad kattekihid ja täitepinnas eemaldada projekteeritud liivaluse alumise pinna sügavuseni. Kui sellel sügavusel tuleb kusagil välja muld või mudane pinnas, siis tuleb see asendada täitepinnasega.

Täitepinnasena tuleb kasutada liivpinnast või kerget saviliiva.

Mulde nõlvad kindlustada kasvumulla ja murukülviga.

## Sademevete ärajuhtimine

Sademeveed juhitakse piki- ja põikkalletega põhja servas olevale metsaalale.

## Katend

### Katendi konstruktsioon

Projekteeritud on järgmised katendid:

Parkla katendi konstruktsioon:

- tihe asfaltbetoon AC 16 Surf 7 cm

- killustikalus (32/63 kiilumisega) 25 cm

- liivalus 30cm

- aluspinnas/ol. ol. mulde materjal

Kõnnitee katend, betoonkivi:

- betoonkivisillutis *(Talukivi 60)* 6 cm

- paigalduskiht liivast 3 cm

- killustikalus (32/63 kiilumisega) 20 cm

- liivalus 20 cm

- aluspinnas/ol. ol. mulde materjal

### Nõuded katendi materjalidele

Killustikalus ehitada jämetäitematerjalist kiilumismeetodil või ridakillustikust vastavalt „Killustikust katendikihtide ehitamise juhend“ nõuetele.

Asfaltsegude koostamisel juhinduda EVS 901-1:2020, EVS 901-2:2016, EVS 901-3:2021 ja „Asfaldist katendikihtide ehitamise juhis“ esitatud nõuetest.

**Asfaldisegude** jämetäitematerjalidele esitatavad miinimumnõuded vastavalt EVS 901-3:2021 tabelite 7 ja 9 veergudele AKÖL 900 – 1499 (100% tardkivi).

**Killustikaluste** jämetäitematerjalide miinimumnõuded vastavalt „Killustikust katendikihtide ehitamise juhend“ tabeli 1 veerule nr. 6 AKÖL 20 500 – 3000.

**Liivaluses** kasutatakse kruusa, jämeliiva, keskliiva või peenliiva. Peenliival peab peenosiste sisaldus olema alla 7%; või alla 10% ning alla 0,006 osiste sisaldus alla 2 %.

Tugipeenrad kindlustada pae- või dolomiitkivikillustikust seguga fr 0/32 (segu nr 6), milles üle 4mm teri >50% ja peenisosiste sisaldus 8-15%. Killustik peab vastama nõuetele LA 35 ning C90/3.

### Nõuded äärekividele ja nende paigaldusele

Tee ja platside servadesse ning erinevate katete eraldamiseks on projektis kasutatud

järgmisi äärekive:

Betoonist äärekivi – ristlõige 15 x 29cm

Kõrgus kattelt:

-10 cm – parkla servas ja bussiootekoha servas;

-4 cm – kõnnitee servas (vastavalt asndiplaanile);

- 0 cm – spordihoone poolses servas.

Kasutatavad betoonäärekivid peavad olema valmistatud graniitkillustiku baasil ning paigaldusviis peab tagama nende püsivuse, selleks tuleb nad rajada kogu pikkuses täisbetoonalusele.

Betoonikihi paksus 10 cm, mille alla ehitada killustikust tihendatud alus. Äärekivid toestada mõlemalt poolt kivi betooniga. Kasutatav betoon C12/16.

Äärekivid peavad vastama standardile „Betoonist äärekivid“ EVS-EN 1340, klass 3.

## Liikluskorraldus- ja ohutusvahendid

Liikluskorraldusvahendite paigaldamine ja teekattemärgistus teha vastavalt joonisele TL-4-01 ja standarditele EVS 613 ja EVS 614.

Kattemärgistus teha teevärviga.

Ajutise liikluskorralduse ehitusobjektil (sh ajutise liikluskorralduse projekti) korraldab töövõtja vastavalt tema poolt valitud teostavate tööde etappidele. Ehitusaegse liikluskorralduse projekti koostab või tellib ehitaja enne tööde alustamist. Selle koostajal tuleb ajutise liikluskorralduse projekti koostamisel arvestada tegelike liiklustingimustega, teede mõõtmetega, olemasoleva liikluskorraldusega, liikluskoosluse ja liiklussageduse ning nähtavusega. Projekt peab olema üheselt arusaadav nii kontrollijale kui ka märkide paigaldajale.

Liikluskorralduse projekt tuleb esitada kooskõlastamiseks Tellijale.

Liikluskorraldus peab vastama Majandus- ja kommunikatsiooniministri määrusele „Nõuded ajutisele liikluskorraldusele ”.

## Haljastus

Parkla servad ja mulde nõlvad tuleb haljastada kohtades, kus ehitustööde käigus on haljastust kahjustatud.

## Keskkonnakaitse

Projekteeritaval objektil puuduvad kaitstavad loodusobjektid ja seetõttu puudub projekteerijal vajadus teha koostööd Keskkonnaametiga.

Töövõtja peab järgima keskkonnaalaseid seadusi, standardeid, norme ja juhiseid, mis on seotud töövõtja tegevusega.

Ehituse käigus tekkinud jäätmed tuleb viia jäätmekäitlusettevõttesse. Jäätmete ajutised kogumiskohad peavad olema sellised, kus on välistatud jäätmete sattumine pinnasesse.

Ehitusperioodil vastutab töövõtja ka keskkonnakaitse (oma ehitustegevuse ja muu sellest

tuleneva piires) eest ehitusobjektil ja selle kõrval oleval alal vastavalt Eesti Vabariigis

kehtivatele seadustele ja nõuetele ning Tellija poolsetele juhistele.

Vähendamaks ehituse sotsiaalseid mõjusid peavad kasutatavate mehhanismide summutid olema korras. Kuivaperioodil peab ette nägema tolmutõrjeks veega kastmise. Kogu tööde perioodil peavad olema garanteeritud juurdepääsud hoonetele. Ehitustööde käigus ei tohi kahjustada ümbritsevat keskkonda. Kõik ehitustööd tuleb teostada järgides kehtestatud keskkonnakaitse nõudeid.

Ehitustööde lõpetamisel tuleb likvideerida (lammutada või üles kaevata) kõik ajutised rajatised,

lammutustöödel tekkivad jäätmed tuleb objektilt teisaldada. Kogu ehituspraht tuleb kokku

korjata ja utiliseerida vastavalt kehtivale korrale. Täitematerjalide, mulla ja pinnase

ladustamiskohad kooskõlastatakse kohaliku omavalitsusega või tööde tellijaga.

Projekteeritud tee lahend ja valitud rajatised ei halvenda paikkonna keskkonnakaitselist

olukorda.

## Puudega inimeste erivajadustest tulenevad nõuded

Erivajadustest tulenevad nõuded on täidetud:

* Parkla ja jalakäijate teed on hästi ligipääsetavad;
* Haigla juures on 7 invakohta, kus on madaldatud äärekivid kõnniteele;
* Kõnniteed on tasase pinnaga ja kõva kareda või seotud materjalist kattega;
* Piki- ja põikkalded on väiksemad lubatud maksimumist.

# TÖÖDE TEOSTAMINE

## Üldosa. Juhised tööde teostamiseks

Tööde teostusel lähtuda kohaliku omavalitsuse ehitusmäärusest, kaevetööde eeskirjadest ja teetööde tehnilistest kirjeldustest.

Kui projekteerimise ja ehituse vahelisel perioodil toimuvad normdokumentides muudatused, siis peavad need kajastuma pakkumisdokumentides. Pakkumisdokumentatsiooni vastuolu korral projektiga tuleb lugeda õigeks pakkumisdokumentatsioonis toodu.

Kõik tööd peab töövõtja teostama vastavuses heade ehitustavadega ning tegema seda viisil, mis ei kahjusta ümbritsevat sotsiaal- ja looduskeskkonda. Kasutada võib ainult materjale ja tooteid milliste vastavus on tõestatud teetööde tehnilistes kirjeldustes kirjeldatud protseduuridega.

Ehitustehnoloogia ja kvaliteet peab vastama teetööde tehnilistele kirjeldustele ja asjakohastele

normidele ning juhenditele, missugused on jõus ehitusperioodil. Ehitaja peab iga üksiku teetööde tehnilistele kirjeldustele spetsifikatsiooni kohase töö teostamisel arvestama kõikide tööoperatsioonide ja kulutustega, mis on kirjeldatud vastavas spetsifikatsioonis.

Ehitustööde tegemise ajaks on vajalik objekt nõuetekohaselt märkide ja viitadega tähistada.

Enne ehitustööde algust on töövõtja kohustatud teavitama ja vajadusel kohale kutsuma kõikide kommunikatsioonide valdajad. Olemasolevate kommunikatsioonide kõrgused ja asukohad täpsustada valdajatega nende poolt määratud meetodil. Kommunikatsioonide kaitsetsoonis kaevetööd teostada valdajaga kokkulepitud meetodil.

Töövõtja on kohustatud enne tööde algust teavitama kõiki teisi asjast huvitatud osapooli, keda käesolev projekt puudutab (nt. maaomanikud -tööde teostamisel nendele kuuluval maal. Ehituse käigus säilitada olemasolevad piirimärgid. Kui seda ei ole võimalik teha, siis tuleb need ehitustööde lõppedes taastada.

Ehitusaegne liikluskorraldus tuleb kooskõlastada Tellijaga. Jooniste koostamisel tuleb juhinduda Majandus- ja Kommunikatsiooniministri määrusest “Liikluskorralduse nõuded teetöödel”.

Kaevamistöid võib alustada vastavate lubade olemasolul ning tööde teostamine peab olema kooskõlas tööde tellijaga. Load peab hankima töövõtja. Tööde teostamisel tehnovõrkude kaitsetsoonis tuleb kinni pidada kehtestatud ohutustehnilistest nõuetest.

Tellija, ehitaja, projekteerija ja omanikujärelvalve teatavad omal algatusel viivitamatult avastatud vigadest, puudustest ja riskiteguritest projektdokumentatsioonis ning nendest abinõudest, millega saab tööd edendada ja paremate tulemuste saavutamist soodustada. Ehitaja peab teavitama kõigist projektis leitud ebaselgusest ning võimalikest vasturääkivustest projekteerijat enne, kui ta võtab vastu konkreetse teostamise otsuse.

## Väljamärkimine

Projekteeritud platsid ja kõnnitee märkida välja vastavaid litsentse omava geodeesia firma poolt digitaalse plaani alusel.

## Tööde teostamine

### Ettevalmistustööd

#### Väljamärkimistööd

Rajada ajutisi reepereid ja koordineerituid punkte, mis võimaldaks kogu ehitustööde käigus teha väljamärkimistöid ja kontrollmõõtmisi.

#### Raadamistööd

Parkla laienduse alalt tuleb eemaldada 36 puud.

Raadamine teostada maaomanikuga koostööd tehes.

Raadatud puud tükeldada ja ladustada kinnistu omaniku poolt näidatud kohtadesse.

#### Tee maa-ala puhastamine

Mõiste "Teemaa-ala puhastamine" tähendab postide, mastide, kivide, rahnude ja muu sobimatu materjali (ehituspraht, olmepraht jne.)eemaldamist, tee maa-alale lõpetatud, viimistletud ja esteetilise väljanägemise andmist. Puhastamistöid tuleb teha Projektiga kindlaks määratud maa-ala ulatuses või selle ala ulatuses, mille määrab omanikujärelevalve.

### Kaevetööd

Võimalusel tuleb kasvupinnas kohe peale selle eemaldamist kas ära kasutada või ladustada kas kuni 3-4 m kõrgustesse või siis omanikujärelevalve poolt ette nähtud kõrgusega vaaludesse. Kasvupinnasel ei tohi ilma tungiva vajaduseta sõita ei enne selle pinnase eemaldamist ega ka pärast selle vaaludesse ladustamist. Ladustamisel ei tohi vaalusid üle koormata

Mullatöödel ja pinnase transportimisel peab töövõtja kasutama ainult selliseid masinaid ja töömeetodeid, mis sobivad antud pinnase käitlemiseks.

Et töid saaks teostada kuivades oludes, peab töövõtja kõik kaevekohad ja kaevikud veevabad hoidma. Selleks peab töövõtja rajama omanikujärelevalve poolt aktsepteeritavad ajutised äravoolud, voolusängid või muldest madalamale jäävad dreenid vee juhtimiseks selleks töövõtja poolt vee kogumiseks ehitatud vee kogumiskohtadesse. Äravoolud, voolusängid, dreenid ja veekogumiskohad peavad olema ehitatud püsiehitistest eemale.

Töövõtja peab vältima püsiehitise mistahes osas tekkida võivat uhtumist. Kui uhtumine siiski aset leiab, peab töövõtja selle koheselt likvideerima viisil, mis rahuldab omanikujärelevalvet.   
Pinnase kaevandamine sisaldab ka pinnase vedu. Pinnase vedu mulletesse või muudele täitealadele võib toimuda siis, kui pinnase paigaldamiskohas töötavad piisava tootlikkusega laotamis- ja tihendamismasinad, mis suudavad tagada sellise töötulemuse, nagu näeb ette projekt. Või vastavalt omanikujärelevalve juhistele.

Töövõtja peab tagama süvendite ja täidendite stabiilsuse oma valitud sobivate meetodite abil, seda nii materjalide ladustamisel, masinate kasutamisel, kui ka ajutiste ehitiste ja konstruktsioonide püstitamisel.

Tagasitäidet vajavad kaevikud võivad avatuks jääda vaid võimalikult lühikeseks ajaks. Kaevikud tuleb tähistada, tõkestada, ohutuse tagamiseks kaitsta vastavalt määrusele "Nõuded ajutisele liikluskorraldusele".

### Mulde ehitus.

Mulde aluspinnase tihendustegur peab olema vähemalt 0,94.

Mulde ehituseks vajaminev liivpinnas tuuakse karjäärist.

Sobiv pinnas, mis tekib olemasoleva muldkeha ja aluste kaevamise käigus, ladustatakse tee

maa-alale reservi või veetakse kohe mahapaneku kohta. Saadavat pinnast võib kasutada mulde töökihi alaosas (juurdeveetava liivaluse all), kus on vaja nõrka pinnast asendada. Paigaldatud materjal planeeritakse projektis ette antud kalleteni ja tihendatakse vähemalt tihendustegurini 0,98. Täidendi (sh. liivaluse) ja selle nõlvade planeerimine nõutava kaldeni ning tihendaminenõutava tihendustegurini kuuluvad täidendi tööde koosseisu.

### Liivaluse ehitus

Liivaluse ehitusel kasutada kruusa, jämeliiva, keskliiva või peenliiva. Peenliival peab peenosiste sisaldus olema alla 7%; või alla 10% ning alla 0,006 osiste sisaldus alla 2 %.

Liivalus planeeritakse projekteeritud põikkaldega ja tihendatakse tihendustegurini 98%.

### Katendi ehitus

**Teostada kooskõlas „Asfaldist katendikihtide ehitamise juhis" toodud nõuetega. Eelnevalt peab olema mulle ja aluspind ning enne iga järgmise kihi ehitust eelmine kiht Omanikujärelevalve poolt vastu võetud.**

Kasutatavad materjalid peavad olema nõuetekohaselt sertifitseeritud. Materjalide vastavust nõuetele peab tõendama materjalide tootja või tema volitatud esindaja vastavusdeklaratsiooniga.

Asfaltsegude retseptid peavad enne tööde algust olema kinnitatud tellija poolt.

Katendi konstruktsioonide mahtude (katted, alused) arvutusel on lähtutud kihtide (katted, alused) pealt laiustest.

Katendikihtide ehitamisel juhinduda kehtivatest juhenditest:

• KILLUSTIKUST KATENDIKIHTIDE EHITAMISE JUHIS

• ASFALDIST KATENDIKIHTIDE EHITAMISE JUHIS

• TEKN–Tee ehitamise kvaliteedi nõuded (03.08.2015 nr 101)

#### Äärekivide paigaldamine

Äärekivide betooni tinglik mark mitte vähem kui C12/16;

ilmastikukindlus klass 3(D), massikadu mitte üle 1,0kg/m2; paindetugevuse klass 3

Äärekivid paigaldatakse betoonist sängituskihile ja toestatakse betooniga viisil, mis ei takista teiste konstruktsioonielementide paigaldamist ja ehitamist. Sängitusbetooni kõrgus peab olema selline, mis võimaldaks ehitada projektijärgse katte nõutud paksuses.

### Haljastustööd

Korrastatakse lõplikult tee maa-alad (planeeritakse, haljastatakse, jne).

Kasvumullana kasutada huumusrikast mineraalmulda. Muld ei tohi sisaldada taimedele kahjulikke jäätmeid ning külmunud pinnast, üle 20 mm suuruseid kive ega muid osiseid, mis ei kõdune ja on ohtlikud inimestele, loomadele, taimedele ja põhjaveele.

Enne kasvumulla paigaldamist tuleb aluspinnas profileerida tasaseks, vajadusel lisada või eemaldada täitepinnast.

Paigaldatud kasvumuld tuleb rulliga tihendada, et ei tekiks vajumeid ja veelohke. Olemasoleva ja taastatava haljasala piir ühtlustada ja teha niidetavaks.

Haljastuse mullakihi paksus peab olema vähemalt 15 cm, millele külvata muruseemne

spetsiaalsegu. Muru külviks tuleb kasutada seemneid, millel on head idanemis- ja katvusomadused.

### Tööd tehnovõrkudega

#### Elektrikaablid

Elektrikaablite läheduses töötades pidada kinni elektrivõrgu standardiga ja kooskõlastuste tingimustega nõutud vahekaugustest.

Olemasoleva kõrgepinge elektrikaabli kohal kaevetöid ei ole projektis ette nähtud.

# Jäätmekäitluskava

Jäätmekäitlus peab olema korraldatud vastavalt Narva linna jäätmehoolduseeskirjale (vastu võetud 15.06.2023 nr 16).

Projekteerimisega ette nähtud tööde käigus tekib ehitusjäätmeid.

Tekkivaid jäätmeid ei ladustata ehitusplatsil, kõik tekkinud jäätmed tuleb koheselt vedada käitlusettevõttesse.

Ehitusjäätmeid tohib anda käitlemiseks, sh. ka vedamiseks, vaid isikule, kellel on jäätmeluba. Tööde lõpetamisel vormistada jäätmeõiend.

# HOOLDUSJUHENDID

Hoolde aluseks on „Tee seisundinõuded“ Majandus- ja taristuministri määrus nr 92, 14.07.2015 (RT I 02.11.2018, 3).

Tee hooldamisel peab juhinduma järgmistest tehnilistest normidest ja standarditest,

arvestades nende muudatusi ja uusi redaktsioone.

Hooldustööd peavad kindlustama aastaringselt hooldatava tee seisundi vastavuse kehtestatud seisunditasemele (lume- ja libedusetõrje, lumevedu, kevadine puistematerjalide koristus, suvine märgpuhastus, sügisene lehtede koristus, prügi ja prahi koristus, jne.

# Juhised Omanikujärelevalve korraldamiseks

Omanikujärelevalvet võib teostada vastavat litsentsi omav juriidiline- või kutsetunnistust omav füüsiline isik.

Omanikujärelevalve teostada vastavalt määrusele „Omanikujärelevalve tegemise kord“ (Majandus- ja taristuministri käskkiri 02.07.2015 nr. 80).

Koostas: /allkirjastatud digitaalselt/ Tiit Korn